**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՄՀԵՐ ՄԿՐՏՉՅԱՆ ՓՈՂՈՑ N 47/6 ՀԱՍՑԵԻ ՀՈՂԱՄԱՍԸ «ՕՅՈՒՆՋՅԱՆ» ԲԱՐԵԳՈՐԾԱԿԱԿԱՆ ՀԻՄՆԱԴՐԱՄԻՆ ԱՆՀԱՏՈՒՅՑ ՕԳՏԱԳՈՐԾՄԱՆ ՏՐԱՄԱԴՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21-րդ կետով, Հայաստանի Հանրապետության Հողային օրենսգրքի 75-րդ հոդվածի 1-ին մասի 2-րդ կետով և հիմք ընդունելով Հայաստանի Հանրապետության Շիրակի մարզպետի և «Օյունջյան» բարեգործական հիմնադրամի գրությունները (համայնքապետարանում մուտքագրված` 2018 թվականի մարտի 14-ին համապատասխանաբար NN 7566 և 2968 թվագրություններով)՝ **Գյումրի** **համայնքի ավագանին որոշում է.**

1. Հայաստանի Հանրապետության Շիրակի մարզի Գյումրի համայնքի սեփականությունը հանդիսացող Մհեր Մկրտչյան փողոց N 47/6 հասցեի 0,12879 (զրո ամբողջ տասներկու հազար ութ հարյուր յոթանասունինը հարյուրհազարերորդական) հեկտար մակերեսով բնակավայրերի նպատակային նշանակության հասարակական կառուցապատման գործառնական նշանակության հողամասը 99 (իննսունինը) տարի ծամկետով անհատույց օգտագործման տրամադրել «Օյունջյան» բարեգործական հիմնադրամին՝ համերգասրահ կառուցելու նպատակով:

**Ռ. ՍԱՆՈՅԱՆ**

**Ռ. ԱՍԱՏՐՅԱՆ**

**Ա. ՊԱՊԻԿՅԱՆ**

**Ա. ՀԱԿՈԲՅԱՆ**

**Հ. ԳԱՍՊԱՐՅԱՆ**

Կատարող՝ Ա.Հակոբյան

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՄՀԵՐ ՄԿՐՏՉՅԱՆ ՓՈՂՈՑ N 47/6 ՀԱՍՑԵԻ ՀՈՂԱՄԱՍԸ «ՕՅՈՒՆՋՅԱՆ» ԲԱՐԵԳՈՐԾԱԿԱԿԱՆ ՀԻՄՆԱԴՐԱՄԻՆ ԱՆՀԱՏՈՒՅՑ ՕԳՏԱԳՈՐԾՄԱՆ ՏՐԱՄԱԴՐԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

«Օյունջյան» բարեգործական հիմնադրամը, ամերիկահայ բարերար Հովհաննես Օյունջյանի հովանավորությամբ, Գյումրի քաղաքում կառուցել է «Օյունջյան» վարժարանը, «Վարդուհի» արվեստի դպրոցը, «Աղավնի» արհեստի կենտրոնը:

Բարերարը ցանկություն է հայտնել ամբողջացնելու համալիրը և իր ծախսերով կառուցելու ևս մեկ մշակութային օջախ՝ համերգասրահ: Այն նախատեսվում է, որպես բազմաֆունկցիոնալ շինություն՝ երաժշտական և բալետային միջոցառումներ կազմակերպելու և անցկացնելու համար:

«Հայաստանի Հանրապետության Շիրակի մարզի Գյումրի համայնքի սեփականություն հանդիսացող Մհեր Մկրտչյան փողոց N 47/6 հասցեի հողամասը «Օյունջյան» բարեգործակական հիմնադրամին անհատույց օգտագործման տրամադրելու մասին» որոշման ընդունմամբ, որպես համայնքի ներդրում, հողամասը անհատույց օգտագործման է տրամադրվում «Օյունջյան» հիմնադրամին, որը նպաստելու է բարերարի կողմից ծրագրավորված շինության կառուցմանը:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՄՀԵՐ ՄԿՐՏՉՅԱՆ ՓՈՂՈՑ N 47/6 ՀԱՍՑԵԻ ՀՈՂԱՄԱՍԸ «ՕՅՈՒՆՋՅԱՆ» ԲԱՐԵԳՈՐԾԱԿԱԿԱՆ ՀԻՄՆԱԴՐԱՄԻՆ ԱՆՀԱՏՈՒՅՑ ՕԳՏԱԳՈՐԾՄԱՆ ՏՐԱՄԱԴՐԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2018 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅՈՒՆՆԵՐԻ ՄԱՍԻՆ**

«Հայաստանի Հանրապետության Շիրակի մարզի Գյումրի համայնքի սեփականություն հանդիսացող Մհեր Մկրտչյան փողոց N 47/6 հասցեի հողամասը «Օյունջյան» բարեգործակական հիմնադրամին անհատույց օգտագործման տրամադրելու մասին» որոշման ընդունմամբ Գյումրի համայնքի 2018 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: