**ՆԱԽԱԳԻԾ**

**«ՖՐԱՆԿ ՄՅՈՒԼԼԵՐ» ԸՆԿԵՐՈՒԹՅԱՆԸ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԳՈՒՅՔ ՏՐԱՄԱԴՐԵԼՈՒ ՄԱՍԻՆ**

Ղեկավարվելով Հայաստանի Հանրապետության քաղաքացիական օրենսգրքի 685-րդ հոդվածի, «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21-րդ կետի դրույթներով, հաշվի առնելով «ֆրանկ Մյուլլեր» ընկերության 2018 թվականի հունիսի 05-ի գրությունը՝ **Գյումրի** **համայնքի ավագանին որոշում է.**

1. Հայաստանի Հանրապետության Շիրակի մարզի Գյումրի համայնքի սեփականություն հանդիսացող (հիմք՝ անշարժ գույքի նկատմամբ իրավունքների պետական գրանցման վկայական N 08062018-08-0004) Գործարանային փողոց N 2/6 հասցեի 4658,07 (չորս հազար վեց հարյուր հիսունութ ամբողջ յոթ հարյուրերորդական) քառակուսի մետր ընդհանուր մակերեսով շինությունները և դրանց պահպանման ու սպասարկման համար զբաղեցված բնակավայրերի նպատակային նշանակության հողերի բնակելի գործառնական նշանակության 0,1432 (զրո ամբողջ մեկ հազար չորս հարյուր երեսուներկու տասհազարերորդական) հեկտար մակերեսով հողամասը 99 (ինսունինը) տարի ժամկետով անհատույց օգտագործման իրավունքով տրամադրել «Ֆրանկ Մյուլլեր» ընկերությանը՝ արհեստագործական կենտրոնի վերածելու նպատակով:

**Ռ. ՍԱՆՈՅԱՆ**

**Ռ. ԱՍԱՏՐՅԱՆ**

**Ա. ՊԱՊԻԿՅԱՆ**

**Ա. ՀԱԿՈԲՅԱՆ**

**Հ. ԳԱՍՊԱՐՅԱՆ**

Կատարող՝ Ա.Հակոբյան

**ՀԻՄՆԱՎՈՐՈՒՄ**

**««ՖՐԱՆԿ ՄՅՈՒԼԼԵՐ» ԸՆԿԵՐՈՒԹՅԱՆԸ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԳՈՒՅՔ ՏՐԱՄԱԴՐԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Հայաստանի Հանրապետության Շիրակի մարզի Գյումրի համայնքի սեփականություն հանդիսացող Գործարանային փողոց N 2/6 հասցեի շենքը չի օգտագործվում համայնքի կողմից և նրա պահպանման, ինչպես նաև վերանորոգման համար համայնքի բյուջեից մասհանում չի նախատեսված: Սակայն, շենքը ունի վերակառուցման կարիք:

«Ֆրանկ Մյուլլեր» ընկերությունը ցանկություն է հայտնել կատարելու անհրաժեշտ ներդրումներ շենքը վերակառուցելու և այն արհեստագործական կենտրոնի վերածելու համար:

Արհեստագործական կենտրոնի նպատակը հայաստանյան արտադրական ու ինդուստրիալ հմտությունների վերածնունդն է՝ հատկապես Միջին Արևելքի և այլ երկրների մեր Սփյուռքի արհեստավորների ներգրավման միջոցով:

Գյումրի համայնքի սեփականություն հանդիսացող գույքը ընկերությանը անհատույց օգտագործման տրամադրելու միջոցով ստեղծվում է գրավի նախապայմաններ մոտ 1 միլիոն դոլարի ներդրում ապահովելու համար:

Լուծվելու է նաև շենքում բնակություն հաստատած 11 ընտանիքների վերաբնակեցման հարցը:

**ՏԵՂԵԿԱՆՔ**

**««ՖՐԱՆԿ ՄՅՈՒԼԼԵՐ» ԸՆԿԵՐՈՒԹՅԱՆԸ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԳՈՒՅՔ ՏՐԱՄԱԴՐԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2018 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅՈՒՆՆԵՐԻ ՄԱՍԻՆ**

«**«**Ֆրանկ Մյուլլեր» ընկերությանը անհատույց օգտագործման իրավունքով գույք տրամադրելու մասին» որոշման ընդունմամբ Գյումրի համայնքի 2018 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: